1, 2. (a) Batho ba le bantsi ba akanyang ka go nna le tumelo e e nonofileng? (b) Re tlile go araba dipotso dife? “KE NA le dingwaga di ka nna 30 ke le Mosupi wa ga Jehofa, mme ga ke ise nko ke ikutlwe ke tshwanelwa ke go nna Mosupi wa ga Jehofa,” go ne ga rialo Barbara. * “Le fa ke ile ka nna mmulatsela e bile ke ile ka newa le dikabelo tse dingwe tse di kgethegileng, ga go epe ya tsone e e neng ya ntira gore ke ikutlwe ke tshwanelwa ke go nna Mosupi.” Keith le ene o bua mafoko a a tshwanang. A re: “Ka dinako tse dingwe ke ile ka ikutlwa ke sa tshwanelege ka gonne batlhanka ba ga Jehofa ba na le mabaka a le mantsi a go itumela, mme nna ke ne ke sa itumela. Seno se ne sa dira gore ke ikutlwe ke le molato e leng se se neng se gakatsa dilo le go feta.”